
Alkule ahnsLG 
later) uJiaGU2 

Fulfulde walla pulaar maa pular ko cfemngal Fulbe e Haalpulaar'en. Demngal ngal no haalee e leycfe 
keewcfe e Afirik. Haaloobe fulfulde-pulaar ina kawra miliyonji 60 haa 80. Demngal ngal ina jeyaa e suudu 
demde Hiirnaange Atlantik, taweteendu kanyum duu e nder suudu demde afirikankeeje burndu yaajude 
wi'eteendu Niiser-Konngo. Demde godde jeyaade e ndun suudu ngoni: ce'aar (demngal seereero) e njolfo. 
E deen didi ko seereero buri badondirde e pulaar. 

Caltude 


1. Caltude: Ko buri heewde koo, pulaar ina feccee wadee caltude jowi mawde kawrooje e dawlaaji Fulbe 
taariikayankooji (dawlaaji Fulbe adiidi laamu kolonaaku). Kannje ngoni: 

Pulaar Fuuta Tooro (no gasa ko e ngal diiwal demngal ngal yalti), leydi Senegal Pular Fuuta Jaloo, leydi 
Gine, Fulfulde Maasina, leydi Maali, Fulfulde Liptaako, leydi Burkinaa Faso, Fulfulde Adamawa, leydi 
Niiseriya e Kamanin. Feccoore go'o no waawa wonirde nii: 

■ Pular Fuuta Jaloo (Gine, Sarliyon, e Gine-Bisaawo) 

■ Pulaar Fuuta Tooro Senegaal, Muritani, e Maali hiirnaange 

■ Pulaar Firdu (maa Fulaadu maa Fulakunnda) 

■ Fulfulde Maasina (ana wiyee "Maasinagkoore"; Maali) 

■ Fulfulde Liptaako (Burkina Faso) 

■ Fulfulde Borgu (Benen e Togo) 

■ Fulfulde Hakkundeeri Najeeriya (laamu Usmaani Bii Fooduyee, wano Sokoto) 

■ Fulfulde Adamaawa (ana wiyee "Adamawaare"; Naajeeriya e Kamarun e Caadi e Suudan e 
Afirka Cakaari) 

Ko buri kon e Fulfule den hino humii e gootal e diiwe limtaade doo, e piide misal si en yettii Fulfulde 
Bagirmi, dum ko leydi e nder Caad, ko e Adamaawankoore nden jeyaa. Fulfulde Funnaange Niijer ko e 
Fulfulde Hakkundeeri Najeeriya buri jeydude, Fulfulde Hiirnaange Niijer ko e Liptaakuure e 
Maasinankoore jeyaa. 





















So en teskiima, ma en taw ina heddii fahin caltude cfalaacfe hono pulaar Fulaadu (baleeri Senegal e 
Gammbiya), Fulfulde Borgu e nder leydi Benen, fulfulde diiwaanuuji hakkunde Naajeeriya. Kono deen 
pulfule na badii godde e dee de adi-den limtude yeru Borgu no badondiri e Maasina, Fulaadu no nanndi e 
Fuuta Tooro no nanndi e Fuuta Jaloo, e maanaa no hakkunde maa fulfulde Caad walla Sudan ko e Adamawa 
jeydi. 


Alkule 


Alkule lateq 


2. Alkule: gila teemedannde sappo e jeetatabere nden, pulaar-fulfulde no winndiree alkule aarabe. Haa 
hannde no fellitaa wonnde e leyde godde yeru Fuuta Jaloo maa Adamawa Fulbe ko alkule aarabe buri 
doolnoraade. Kono gila hitaande 1966 bensondiral Bamako ngal fewjanno demngal ngal mbinndudi 
tuugiindi e abajada laten. Ndiin mbinndudi inndiraa abajada UNESCO maa alkule UNESCO. Alkule mayri 
ngoni: 


a,b,mb,b,c,d,nd,d,e,f,g,ng,h,i,j,nj,k,l,m,n,]],n(ny),o,p,q,r,s,t,u,w,x,y,y,z 


Sincugol ndiin mbinndudi ponndaandi hadaali faa jooni Fulbe ndonka fottude e alkule yogaaje, e fiide misal 
Haal-Pulaar'en Senegal wo n mbinndirta alkulal ny. Fulbe Mali e Gine nii mbinndirta dum: ji. Kadi lurre ina 
ngoodi to baqqe winndugol alkule denndaade (renndaade) yeru rjg (hade ng), dum e wonnde ndin 
mbinndudi yamiranooka to bensondiral Bamako. Winndoobe Gine wobbe mbinndan nb hade mb jamiraado 
Bamako oo. 


Adlam 


ko Alkule de heewbe Fulbe mbinndirta jooni e nder leydeele keewde e nder duunde Afrik lutti [Seneggal] 
e [Moritani]. Idi pentaa ko [Gine] hitaande 1989 iwde e Abdoulaay e Ibaraahiima Bari; caggal yiyugol 
heewbe ina luuri e binndugol [Pulaar] ngol. Alkule deen ko 28 alkulal wondude nayi goddi denndinaadi 
hono n'g, n'j, n'b, n'd. idi tawee e leydeele hono Gine, Kameruun, Sudan, Caad, Niger, Nigeria... 

"Pulaar/fulfulde ko demngal maanaa, woni demngal keeringal to bannge innude gede e rokkude dum' en 
maanaa. Paygol maggal ina fawii he tobbe keewde, ko wayi no heewde alkule e mbaadi pirligol golle e firo 
kelmeendi... 

Alkule : pulaar/fulfulde buri heewde alkule e farayse e arab e enngele... (33 alkulal). Won alkule de 
demngal ngal jogii weebaani tawde he demde godde, ko wayi no alkule d, y, rj... 

Pirlitgol golle : pulaar fulfulde ina jogii lomto golloobe 7do so en limtii heen lomto golloowo naattinoowo : 
enen, ko noon ne so en yeewii gollal jogorngal, to bannge sahaa, angal firlitiree he mbaadiiji keewdi: maa 
o ar, omo ara, o arat, o aroyat, o aratno, o aratnoo... 

Firo kelme : kelmeendi pulaar/fulfulde ina heerorii fayde mum, canki pulaar fulfulde ina delnira karallaagal 
timmungal e neenal baydungal: ina holla en duum mahdi helmere pulaar 

■ Pelle inde : demngal ngal ina jogii pelle inde hedde 20 tawi heen fedde kala ina jogii hattan 
kaawniido ngam sifaade innde toddii nde. En njuutnotaako doon sabu duum booyii yimeede 

■ Ceekirde : doon ne kadi en njuutnotaako sabu jooni kala janngoowo demngal ngal anndii 
wonde e nder helmere wootere eden mbaawi dande ceekirde keewde haa helmere nde metta 






wowlude yeru : naftondiroyde, walla jiiboo wowlude jiiboo faamde, yeru : 
bamtinondiriroroyatno ; te 


seekirde heen kala arda e maanaa mum. 

Ngam ande wodcfinoyde, sabu en mbaawaa te en kattanaani haalde fof, njahen he tobbere sakkitiinde he 
ndee do lowre, dum woni maanaa besdo. 

_ Kelme keewde ngam maanaa gooto: pulaar/fulfulde ina jogii hattan sedde maanaa helmere yaltina firoyon 
mum tokoson ngonkon nder mum. Ada waawi yiyde kelme sappo walla bura tawi ko he maanaa gooto. 
Ngam newnude golle men yeften yeru he kelme burde badtinde he nguurndam fulbe: 

a/ tobo: jannja, ngatamaare, maamaare, wis_wis, yaral (jaral), juko, Demmba diqaare, hokkitere, mbayritam, 
bowte... 

b/ laawol: burdubujol(walla ballaqaawol), mosol, jurol, lappol, bolol, celol, codol,perol, kallu(walla 
kallol...), mbedda(walla mbeddawol)... 

c/ habbude: fibde, jomde, qaaqde^eeqde, radaade, wajde, humde, saande (saanaade), worsude, dokkaade... 

d/ndiyam: maayo, caanngol, weendu, fetere (feto), deedal, berjal, reebelde, njarka, sewnde, laddungol... 

e/ leydi: ceenal(seeno),mbaalwaaldi, jehjegol, hollalde, jakre, waka jiiju, jaaka maka, wallere, 
haraawo(karawal, taccoonde), karhaayol(woojeere, tiijaale). .. Eden mbaawi teskaade do kelmeendi 
mbaawndi wallitde gannde kese; eden teskina wonde Tafsiiru JIGGO (yoo GENO yurmo dum), gooto he 
sandaaji Misira won ko wadnoo heen ko faati he ganndal ndema 

Eden mbaawi rabbidinaade do, tawi kadi eden nganndi en memaani fannuuji goddi baydi no inde kudi e 
ledde, sifaaji jawdi, ponndi (he demngal waanoobe e awoobe) e nehaandi (he demngal aynoobe), keneeli, 
koode, ekn... 

Eden mbaawi wiyde do wadde pulaar/fulfulde ko demngal maanaa, qardungal. Maa a taw ko duum addani 
won heen (Bookar Tijjaani Njaay) wiyde ko GENO tellini ngal he ijardeende maggal, wiyi yimbe maggal 
“ko MIIN tagani on ngal mbele odon ngona be AM”. Eden mbaawi wiyde kadi ko ngal demngal booyngal 
, Bookar Tijjaani hollitii wonde Fulbe koddiino he israa’iilanaabe, o hollitii haatumeere kelme teemedere 
he hebroore walla bura, tawi kanje kala ede nanndi he kelme pulaar/fulfulde to wowlaango e to maanaa (en 
njidaani addude do laabndal to Fulbe ngummii, holi mo be njiidi). 

Kono kadi eden poti ustude bakkooji ha ngannden so demngal men ngal ina jogii hattan wuurde haa yeeso e 
dadde e gaatuleeje aduna keso o. mbele demngal men ngal ina jogii hannde nduun fittaandu haa waawa 
bamtaade no demde koddiide de ni. Sabu wonde demngal men ngal limtaaka e demde dadooje do e 2036 
ina miijtinii hay so en kulaani. 

Kanum ni, wondi ko, hay sinno demngal men ngal wonii demngal maanaa, ko gila hanki, he nder 
nguurndam mawbe men keeridam. Ko mawbe men ngollii haa ngal wayi noon. Kono enen hannde en poti 
laabndaade ko mbad-den e ko pot-den wadde sabu eden keewi cadeele: 

■ Cadeele wosteede : dude tuubakoobe e kesamhesamaagu e jaajngol gure wadii haa ko buri 
heewde he men nattii haalde demngal ngal no fotiri (dooftaade doosde maggal) walla nattii 
haalde ngal 

■ En ngustiima he faarnoraade demngal ngal: nattii no waynoo he digire... 

■ Gakkere paamondiral: he miijo am, ceerundal kinde e ngaddinaaji fotnoo ko aldinde goodal 
men; kono so wadii duunondiral e deentondiral tan jibinta ko tanaaji di njidaaka tawi ittaani. 



■ Cacfeele firo: so pulaar/fulfulde wonii cfemngal maanaa ne ina jogii cadeele firde yoga e kelme 
kese yeru helmere “sens” e farayse firdee maanaa (iwdi arab), wadde mbiyen pulaar/fulfulde 
ko demngal maanaa ngal firataa maanaa. Yimbe be fof kawraani he no pirdaten kelme kese 
de: so en pirat de tan he demde godde hay so wonaa pulaar walla so en pentanat dum 
helmere fuldinaande hay so faamaamuya mum in noddi tiinnaare mawnde. 

